Urejanje pravic in dodajanje uporabnikov v spletni pisarni

Po novem smo uporabnikom spletne pisarne Ticketing za prodajo vstopnic in v spletne pisarne Backoffice za blagajno omogočili samostojno dodajanje uporabnikov ter dodeljevanje njihovih pravic. Sedaj lahko enostavno dodate sodelavce ali partnerje, ki jim želite omogočiti dostop do določenih funkcij ali na primer vpogled v prodajo posameznega dogodka. Dostope lahko omejite zgolj na vpogled ali pa dovolite tudi urejanje in ustvarjanje določenih dokumentov. Ticketing &#8211; prodaja vstopnic V levem meniju pod &#8220;Organizator&#8221; izberemo možnost &#8220;Uporabniki&#8221; in odpre se nam seznam obstoječih uporabnikov. S klikom na ikono svinčnika na desni strani, lahko uredimo pravice in dostope posameznega uporabnika, s klikom na &#8220;+&#8221; pa dodamo novega uporabnika. Pregled nad vsemi uporabniki v spletni pisarni za prodajo vstopnic Ob dodajanju ali urejanju uporabnika, se nam odpre nabor možnosti za urejanje pravic in dostopov. Pri prodaji vstopnic lahko dostop uporabniku omejimo le na določen dogodek. Nižje pa lahko izbiramo kar med 26 pravicami, ki so zaradi lažje preglednosti združene v smiselne skupine. Za hitrejše urejanje lahko s klikom na ime posamezne skupine hkrati označimo vse pravice, ki spadajo v to skupino ali pa kliknemo na gumb &#8220;Vse&#8221; in dodeljen bo popoln dostop. Dodajanje in urejanje pravic uporabnika Ko izberemo želene pravice, na dnu okna kliknemo &#8220;Shrani&#8220;. Če gre za novega uporabnika, bo v svoj nabiralnik prejel e-mail sporočilo z aktivacijsko povezavo in kratkimi navodili za registracijo v sistem. Backoffice &#8211; Davčna blagajna Če ste uporabnik naše davčne blagajne jo upravljate preko spletne pisarne Backoffice. Tukaj je postopek urejanja pravic zelo podoben, le pravice so malce drugačne. V levem meniju, pod &#8220;Dodatno&#8221; izberemo možnost &#8220;Uporabniki&#8221; in odpre se nam nabor v katerem lahko odstranimo, uredimo ali dodamo uporabnika. Pregled nad uporabniki v spletni pisarni Backoffice za davčno blagajno S klikom na gumb &#8220;+&#8220;, ki se nahaja na vrhu strani začnemo z ustvarjanjem novega uporabnika, s...